Man koelbloedig doodgeskiet | Netwerk24
05 Augustus 2020 17:54
Volgens Prem Balram, woordvoerder van Reaction Unit South Africa (Rusa), 'n plaaslike veiligheidsmaatskappy wat ook 'n ambulanseenheid het, is een van hul beamptes Woensdagmiddag om 16:16 deur 'n lid van die publiek voorgekeer en oor die skietvoorval ingelig.
"Paramedici en veiligheidsbeamptes het op die toneel van die skietery op die hoek van Allamanda- en Tacoma-straat in Mount Edgecombe aangekom en 'n man met veelvuldige skietwonde gevind. Hy het baie bloed verloor en is op die toneel dood. Hy was met twee pistole gewapen," het Balram gesê.
" 'n Ooggetuie op die toneel het gesê twee mans met vuurwapens het op die man losgebrand en toe in 'n wagtende voertuig gespring, wat weggejaag het," het Balram gesê.